Ν. 4691/2020

Στο Άρθρο 30 «Ενίσχυση εποχιακής απασχόλησης σε αγροτικές εργασίες», παράγρ. 1-2, του Ν. 4691/2020 (ΦΕΚ με Αριθμ. Φύλλου 108, Τεύχ. Α΄, 9 Ιουνίου 2020), αναφέρονται τα εξής:

**Άρθρο 30**

**Ενίσχυση εποχιακής απασχόλησης**

**σε αγροτικές εργασίες**

Στο άρθρο 92 του ν. 4461/2017 (Α΄ 38) προστίθεται δεύτερη παράγραφος και το άρθρο διαμορφώνεται ως εξής:

**«Άρθρο 92**

**Περιστασιακή εργασία εγγεγραμμένων ανέργων**

1. Άνεργοι εγγεγραμμένοι στα μητρώα του Οργανισμού Απασχόλησης Εργατικού Δυναμικού (Ο.Α.Ε.Δ.), που πραγματοποίησαν ως και εβδομήντα (70) ημερομίσθια ανά δωδεκάμηνο, μπορούν με αίτησή τους προς τον Ο.Α.Ε.Δ. να βεβαιώνουν συνεχή χρόνο ανεργίας, αφαιρουμένου του ως άνω χρόνου εργασίας τους και κάθε χρονικού διαστήματος κατά το οποίο δεν ήταν εγγεγραμμένοι άνεργοι.

2. Η ως άνω απασχόληση εφόσον πραγματοποιείται σε αγροτικές εργασίες δεν αποτελεί λόγο διακοπής της καταβολής της επιδότησης ανεργίας στους δικαιούχους αυτής.».